Divinis et humanis sanccitur institutionum auctoritatibus, ne qua forte petulantia aut vi subripiat luxum effrenis, at future conjunctionis signo pretendatur vinculum desponsationis. Et quia mutabilitas humana varietas mutanda est, nunc illud, nunc istud appetitur vel refutatur, in causa arrabonis hanc scripturam placuit fieri, qua nostra communis muniatur voluntas. Igitur ego Fulcherius, superna adjuvante misericordia, future prolis intuitu, desponso michi juxta legem meam romanam Raimodis, amore dilectionis et osculo precipui conjugii, hac federe copulationis permansuræ. Et do tibi, amantissima sponsa mea Raimodis, presentibus propinquis et amicis tuis, in sponcalicium, in comitatu Aptense, villam meam Ausnavam sub omni integritate, cum omnibus adjacentiis et appendiciis suis, et in ipso comitatu aliam villam nomine Serrubo, cum omnibus appendiciis et adjacenciis suis; item in ipso comitatu aliam villam Leuculam, cum omnibus appendiciis suis; in comitatu Aquense, in valle Reglana, villam Pinetam cum ecclesia in honore Sancti Sisfredi; in ipsa valle, aliam villam Paludem sub omni integritate, cum omnibus adjacentiis et appendiciis eorum; in comitatu Secus Tyronense, villam Alairacum cum ecclesia in honore Sancti Petri, et aliam villam ad Ducellum, cum omnibus adjacentiis et appendiciis eorum; in comitatu Regense, villam nomine Abia cum ecclesia in honore Sanctæ Mariæ, et aliam villam nomine Paulimacum, et aliam villam Valentiolam cum ecclesia in honore Sancti Maximi, et aliam villam nomine Marigas, cum omnibus adjacentiis et appendiciis eorum. Et dono tibi, dilectissima sponsa mea, nomine Raimodis, servis utriusque sexus qui mihi legibus obvenerunt, quorum ista sunt nomina: Pontium, cum uxore sua Gansinde, et filiis et filiabus eorum, Dominicum, Ayroardum, Vineolascum, Rosteduno, Ayloara cum filiis et filiabus suis, Eldetrude cum filiis et filiabus suis, Geile, Rotrude, Andream cum filio suo Pontio et filiabus suis. Ista omnia confero tibi, sponsa mea jam dicta Raimodis, ut ab hodierno die quicquid exinde facere volueris, liberam et firmissimam in omnibus habeas potestatem, quicquid animo tuo placuerit ut facias. Sane aut ego, aut de propinquis meis vel affinis, seu quilibet opposita persona, contra sponcalicium istum hac donationem ire temptaverit, componat auri optimi libras XXX, et quod preciosum requirit non valeat vindicare, et hec presens sponcalicium vel donatio firmum et stabilissimum omni tempore permaneat, stipulatione interposita, pro omni firmitate subnexa. Actum Avenione civitate publice, anno Domini nostri Jesu Christi incarnationis DCCCCVIIII, indictione III, tercio nonas septembris, regnante Hludovico imperatore. Signum Fulcherio, qui hoc sponcalicium fieri et firmare rogavit. S. Hugone teste. S. Aigone teste. S. Rainoardo, qui consensit. S. Geraldo, qui consensit. S. Alarico teste. S. Odilone teste. Fiunt in summa mansa centum, in sponsalitium istum, et mancipia quinquaginta. Ego Josue rogatus [scripsi] et subscripsi. Ego Marthoaldus, humilis levita, sponcalicium hoc mense septembrio scripsi, post traditum complevi.